ભડલી (તા. વીંછીયા)
ભડલી (તા. વીંછીયા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  વીંછીયા તાલુકામાં આવેલું એક ગામ છે. ભડલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ભડલી ગામ ઘેલો નદીની ઉપનદીના કિનારે આવેલું છે.

ઇતિહાસ 
ભડલી ગામ પહેલાં જુનાગઢના ચુડાસમા ભાયાત હેઠળ હતું અને તેમનાથી ૧૮મી સદીમાં ખાચર કાઠીઓના હાથમાં આવ્યું, જેમણે બ્રિટિશ સમય સુધી શાસન કર્યું. ગુજરાત અને ભાલ વિસ્તારના મોટાભાગના ચુડાસમાઓના મૂળ ભડલીના રાઓ ગણાય છે. બ્રિટિશ સમય દરમિયાન ભડલી બાબરા થાણા હેઠળ હતું. ભડલીનો ભાણ ખાચર અઢારમી સદીના અંત સમયનો જાણીતો બહારવટિયો હતો.

સંદર્ભ 

 આ લેખ હવે પબ્લિક ડોમેઇનમાં રહેલા પુસ્તક  માંથી લખાણના અંશો ધરાવે છે.

વીંછીયા તાલુકો
સૌરાષ્ટ્ર